Bolanle Awe
religionBolanle Awe
Articles with hCards
Bolanle Awe ( Yoruba : Bọ́láńlé (Fájẹ́m̄bọ́là) Awẹ́ bụ onye a mụrụ na mkpụrụ ụbọchị iri na asatọ n' ọnwa mbụ (Jenụarị) n' arọ 1933. Ọ bụ ọkammụta akụkọ ihe mere eme nke Naijiria na Yoruba .

Ndụ 
A mụrụ Awe na Jenụwarị 28, 1933 na obodo Ilesa, Nigeria nye Samuel Akindeji Fajembola na Mosebolatan Abede. Nna ya bụ onye Ibadan, bụrụkwa onye na-azụ ahịa koko na onye nlekọta na John Holt & Co., ụlọ ọrụ mbupu na azụmaahịa dị iche iche. Nne ya si n'obodo Ilesa, ma bụrụ onye ezi na ụlọ Abede, ngalaba nke Ụlọ Eze ndị Bilayirere, otu n'ime ụlọ eze 4 nke Ilesa. Nne ya bụ onye nkụzi. Mgbe ebufere nna ya n'otu alaka ụlọ ọrụ John Holt & Co. dị na Ilesa ka a mụrụ Awe. Ọ kọwara na ndụ ya n'Ilesa bụ nke juru afọ n'ihi ịdị n'otu nke dị n'etiti ndị okpukpe Alakuba, Ụka Kraịst, na ndị Yoruba.   Ọ gara ụlọ akwụkwọ na Holy Trinity, Omofe- Ilesha, tupu ya na ezinụlọ ya kwaga Ibadan mgbe ọ dị afọ 8, ebe ọ gara akwụkwọ na St James Primary School, Okebola, Ibadan na St Anne's School, Ibadan .  Ọ lere ule agba nke A na Ụlq akwụkwọ Perse dị na Cambridge. Ọ gara Mahadum St Andrews dị na Scotland ebe ọ nwetara nzere masters na akụkọ ihe mere eme, tupu ọ nweta nzere doctorate n'akụkọ ihe mere eme na Mahadum Oxford . Awe laghachiri Naijiria, ebe ọ ghọrọ onye nkuzi na mahadum Ibadan .

Ọ bụzi prọfesọ  mahadum Ibadan.  Ọ bụ otu n'ime ndị ọkọ akụkọ ihe mere eme nke kwere ka ihe ha na-achọ rue n'asụsụ ọnụ . Nke a pụtara na ọ na-enwe ike ị nwetaghachi akụkọ ihe mere eme tupu ọbịbịa nke ndị Europe. Ọ chọpụtakwara na mbọ nwaanyị n'akụkọ ihe mere eme bụ nke a na-eleghara anya. Ọ bụ ya mere o jiri nye aka n'iguzobe otu Women's Research and Documentation Centre (WORDOC) iji kwalite nhazi nchọcha ụmụ nwaanyị na na usoro ọhụrụ iji mụọ ụmụnwaanyị Naijiria.  N'afọ 1982, e mere ya ka ọ bụrụ Officer of the Order of the Federal Republic of Nigeria. 

N'ụbọchị Krismas, 1960, ọ lụrụ Olumuyiwa Awe. Ọ ga-abụkwa prọfesọ ma mụọ ụmụ. Di ya nwụrụ na 2015 mgbe ọ dị afọ 82.  

Site na 1990 ruo 1992 ọ jere ozi dịka onye isi oche mbụ nke National Commission for Women (NCW). Otú ọ dị, ọ gbara arụkwaghịm n'ọkwa ahụ n'afọ 1992 ka gọọmenti mezigharịrị Kọkwa ahụ ma  tinye ya n'okpuru nlekọta nke First Lady of Nigeria, Maryam Babangida . 

Na 1998, ọ lara ezumike nká  na n'afọ sochirinụ, ngalaba nke ọmụmụ Afịrịka bipụtara obere akwụkwọ gbasara ya.  Mgbe ọ lara ezumike nká, ọ gara n'ihu na-eme nchọpụta nke mere ka ọ ghọọ Pro-Chancellor nke University of Nigeria na Nsukka na 2005.

Ọrụ ndị ọ rụrụ 

 Awe, Bolanle Praise Poems as Historical Data: The Example of the Yoruba Oríkì. Africa: Journal of the International African Institute; Vol. 44, No. 4 (Oct., 1974), pp. 331-349
 Bolanle Awe, ed. Nigerian Women in Historical Perspective. Sankore Publishers; Ibadan: Bookcraft, 1992 ().
 Ojetunji Aboyade and Bolanle Awe, editors. Footprints of the Ancestor: The Secret of Being. Special edn. Ibadan, Nigeria: Fountain Publications, c.1999
 Awe, Bolanle. OBA (DR), Samuel Odulana Odugade I: the 40th Olubadan of Ibadanland: a biography / Bolanle Awe, P. Adedtun Ogundeji S, Ademola Ajayi. 2nd edition, Centenary edition, Mapo, Ibadan: Tafak Publications, [2014].

Ntụaka 

Mmadụ ndi di ndụ